Magosz: elfogadhatatlan a fejlesztési terv
A Magyar Gazdakörök és Gazdaszövetkezetek Szövetsége (Magosz) szerint jelenlegi formájában elfogadhatatlan az Új Magyarország vidékfejlesztési stratégia terv - mondta Jakab István, a szervezet elnöke.
Az elnök szerint a középtávú stratégiai terv, amely 7 évre meghatározná a magyar mezõgazdaság fontosabb fejlõdési irányait, nem tartalmaz konkrétumokat, túl általános és nem szolgálja a vidéken élõk érdekeit.

A Magosz szerint vissza kell vonni és új társadalmi vitában kell megfogalmazni azokat a valós célokat és eszközöket, amelyek a mezõgazdaság helyzetét hivatottak javítani a jövõben. Ezt a véleményt szerdán levélben tudaták Gráf József földmûvelésügyi és vidékfejlesztési miniszterrel.

A levelet kora délelõtt Jakab István személyesen adta át az agrártárca vezetõjének. Az érdekképviselet a miniszterhez eljuttatott levelében jelzi, hogy a partnerség alapján hajlandó tevõlegesen is részt vállalni az új stratégia kimunkálásában.

Ángyán József, a Magosz szakértõje szerint a jelenlegi terv azért nem megfelelõ, mert az "az EU támogatások gyors és egyszerû elköltésének terve, jól körülhatárolható lobby-érdekek mentén".

A Magosznál fõként azt sérelmezték, hogy az unió következõ pénzügyi idõszakában a magyar mezõgazdaság rendelkezésére álló, mintegy 1300 milliárd forintos vidékfejlesztési forrás jó részét a jelenlegi agrárkormányzat, a középtávú stratégiai tervben az úgynevezett fizikai tõke fejlesztésére irányozza elõ. Ez szerintük csak egy szûk, tõkeerõs mezõgazdasági vállalkozói csoport érdekét szolgálja ténylegesen.

Emellett kevés forrás jutna a humán erõforrás fejlesztésre, a minõségi szerkezetváltás elõmozdítására, a vidéki életminõség javítására és a helyi kezdeményezések támogatására is. A szakértõ szerint az agrárkormányzat tervei alapján, a jelenleg regisztrált több mint 200 ezer gazdálkodónak csak egyharmada juthatna ténylegesen támogatáshoz a következõ 7 évben.

Ficsor Ádám, az agrártárca szakállamtitkára szerint nincs ok arra, hogy a Földmûvelésügyi és Vidékfejlesztési Minisztérium (FVM) visszavonja az új Magyarország Program keretében indított agrár- és vidékfejlesztési stratégiai tervet, azt ugyanis jól elõkészítették.

A minisztériumi vezetõ közölte, hogy már a nyár közepén több ezer példányban juttatta el az agrártárca a témát magyarázó és értelmezõ kiadványait a gazdálkodókhoz, a társadalmi és érdekvédelmi szervezetekhez. Emellett külön honlapot is indított a témával kapcsolatban az érdeklõdõk számára. Ezen fórumot biztosított a gazdálkodóknak a hozzászólás. Az itt összegyûjtött véleményeket pedig az agrártárca szeretné a továbbiakban felhasználni az operatív programok kidolgozásához.

Ficsor Ádám kiemelte, hogy ezekben a napokban is zajlanak az egyeztetõ fórumok vidéken. A társadalmi vitában a minisztériumi vezetõk is részt vesznek. A szakállamtitkár szerint a gazdálkodók többsége megértette, hogy a következõ 7 évben alapvetõ változások lesznek a magyar agráriumban. Kiemelten fejlõdhet többek között az állattenyésztés, valamint a zöldség és gyümölcstermesztés, valamint a vidéki életminõség is jelentõs mértékben javul majd - mondta Ficsor Ádám.
Magyar Gazdakörök és Gazdaszövetkezetek Szövetsége Magyar Gazdakörök és Gazdaszövetkezetek Országos Szövetsége Jakab István stratégia jelenlegi forma terv Magyarország